title: Neuvoston täytäntöönpanoasetus (EU) N:o 157/2010, annettu 22 päivänä helmikuuta 2010 , lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien rengaskirjamekanismien tuonnissa asetuksen (EY) N:o 384/96 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen

text:
               26.2.2010

               FI

               Euroopan unionin virallinen lehti

               L 49/1

         NEUVOSTON TÄYTÄNTÖÖNPANOASETUS (EU) N:o 157/2010,
   annettu 22 päivänä helmikuuta 2010,
   lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien rengaskirjamekanismien tuonnissa asetuksen (EY) N:o 384/96 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jolla kumotaan muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96 (2), jäljempänä ’perusasetus’, ja erityisesti asetuksen (EY) N:o 1225/2009 11 artiklan 2 kohdan,
   ottaa huomioon ehdotuksen, jonka Euroopan komissio, jäljempänä ’komissio’, on tehnyt neuvoa-antavaa komiteaa kuultuaan,
   sekä katsoo seuraavaa:
   A.   MENETTELY

   1.   Voimassa olevat toimenpiteet

               (1)

               Neuvosto otti asetuksella (EY) N:o 119/97 (3) käyttöön 32,5–39,4 prosentin suuruiset lopulliset polkumyyntitullit tiettyjen Kiinan kansantasavallasta, jäljempänä ’Kiina’, peräisin olevien rengaskirjamekanismien, jäljempänä ’mekanismit’ tai ’rengasmekanismit’, tuonnissa yhteisöön. Näitä tulleja sovellettiin muihin kuin 17- tai 23-renkaisiin mekanismeihin, kun taas 17- ja 23-renkaisiin mekanismeihin sovellettiin vähimmäistuontihinnan (325 euroa 1 000:ta kappaletta kohti) ja vapaasti unionin rajalla tullaamattomana -hinnan erotusta vastaavaa tullia aina, kun jälkimmäinen hinta oli vähimmäistuontihintaa alempi.

               (2)

               Neuvosto muutti ja korotti edellä mainittuja, tiettyihin muihin kuin 17- tai 23-renkaisiin mekanismeihin sovellettavia tulleja perusasetuksen 12 artiklan mukaisen tarkastelua koskevan tutkimuksen perusteella asetuksella (EY) N:o 2100/2000 (4). Nämä muutetut tullit olivat suuruudeltaan 51,2–78,8 prosenttia.

               (3)

               Kahden unionin tuottajan esittämän pyynnön perusteella pantiin tammikuussa 2002 vireille perusasetuksen 11 artiklan 2 kohdan mukainen toimenpiteiden voimassaolon päättymistä koskeva tarkastelu (5), ja neuvosto jatkoi asetuksella (EY) N:o 2074/2004 (6) polkumyyntitullien voimassaoloa neljällä vuodella.

               (4)

               Perusasetuksen 13 artiklan mukaisen, polkumyyntitoimenpiteiden mahdollista kiertämistä koskevan tutkimuksen jälkeen neuvosto laajensi asetuksella (EY) N:o 1208/2004 (7) lopulliset polkumyyntitoimenpiteet koskemaan tiettyjä Vietnamista lähetettyjä rengaskirjamekanismeja riippumatta siitä, onko niiden alkuperämaaksi ilmoitettu Vietnam.

               (5)

               Perusasetuksen 13 artiklan mukaisen, polkumyyntitoimenpiteiden mahdollista kiertämistä koskevan tutkimuksen jälkeen neuvosto laajensi asetuksella (EY) N:o 33/2006 (8) lopulliset polkumyyntitoimenpiteet koskemaan tiettyjä Laosin demokraattisesta kansantasavallasta lähetettyjä rengaskirjamekanismeja riippumatta siitä, onko niiden alkuperämaaksi ilmoitettu Laosin demokraattinen kansantasavalta.

               (6)

               Neuvosto laajensi vielä elokuussa 2008 asetuksella (EY) N:o 818/2008 (9) toimenpiteet koskemaan tiettyjä hieman muutettuja rengaskirjamekanismeja, koska todettiin, että toimenpiteitä kierrettiin.

         2.   Tarkastelupyyntö

               (7)

               Tiettyjen Kiinasta peräisin olevien rengaskirjamekanismien tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen (10) julkaisemisen jälkeen komissio vastaanotti 4 päivänä syyskuuta 2008 perusasetuksen 11 artiklan 2 kohdan mukaisen pyynnön tarkastella näitä toimenpiteitä.

               (8)

               Pyynnön esitti unionin tuottaja Ring Alliance Ringbuchtechnik GmbH, jäljempänä ’pyynnön esittäjä’, jonka tuotanto muodostaa pääosan, tässä tapauksessa yli 50 prosenttia, rengaskirjamekanismien kokonaistuotannosta unionissa. Pyyntö perustui siihen, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuneen vahingon jatkumiseen tai toistumiseen.

               (9)

               Kuultuaan neuvoa-antavaa komiteaa komissio päätti, että oli olemassa riittävä näyttö perusasetuksen 11 artiklan 2 kohdan mukaisen tarkastelun panemiseksi vireille, mistä syystä se pani vireille asiaa koskevan tutkimuksen (11).

         3.   Tutkimus

   a)   Menettely

               (10)

               Komissio ilmoitti toimenpiteiden voimassaolon päättymistä koskevan tarkastelun vireillepanosta virallisesti niille vientiä harjoittaville tuottajille, tuojille ja käyttäjille, joita asian tiedettiin koskevan, sekä viejämaan edustajille, pyynnön esittäneelle unionin tuottajalle ja toiselle tiedossa olleelle unionin tuottajalle. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluksi vireillepanoilmoituksessa asetetussa määräajassa.

               (11)

               Kaikille osapuolille, jotka olivat edellä mainitun määräajan kuluessa sitä pyytäneet ja osoittaneet, että niiden kuulemiseen oli olemassa erityisiä syitä, annettiin tilaisuus tulla kuulluiksi.

               (12)

               Kyselylomakkeet lähetettiin kaikille niille osapuolille, joille oli virallisesti ilmoitettu tarkastelun vireillepanosta, sekä niille osapuolille, jotka pyysivät kyselylomaketta tarkastelun vireillepanoa koskevassa ilmoituksessa asetetussa määräajassa. Lisäksi otettiin yhteyttä yhteen suunnitellun vertailumaan (Thaimaa) tuottajaan, jolle lähetettiin myös kyselylomake.

               (13)

               Vastauksia kyselylomakkeeseen saatiin yhdeltä kiinalaiselta vientiä harjoittavalta tuottajalta, joka ei vienyt rengaskirjamekanismeja Euroopan unioniin, jäljempänä ’EU’, ja siihen etuyhteydessä olevalta yritykseltä Thaimaassa, pyynnön esittäneeltä unionin tuottajalta, kolmelta etuyhteydettömältä tuojalta sekä yhdeltä pyynnön esittäjään etuyhteydessä olevalta käyttäjältä. Toinen unionin tuottaja ei toiminut yhteistyössä tutkimuksessa, ja yksi etuyhteydetön tuoja toimitti vain kommentteja.

               (14)

               Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella aiottiin suositella lopullisten polkumyyntitullien käyttöönottoa. Samalla asetettiin määräaika, jonka kuluessa osapuolet voivat esittää huomautuksia ilmoitettujen tietojen johdosta. Osapuolten huomautuksia tarkasteltiin ja päätelmiä muutettiin tarpeen mukaan niiden perusteella.

         b)   Asianomaiset osapuolet ja tarkastuskäynnit

               (15)

               Komission yksiköt hankkivat ja tarkastivat kaikki polkumyynnin ja vahingon jatkumisen tai toistumisen todennäköisyyden sekä EU:n edun määrittämisen kannalta tarpeellisina pitämänsä tiedot. Tarkastuskäyntejä tehtiin seuraavien yritysten toimitiloihin:

                           i)

                           Pyynnön esittänyt unionin tuottaja

                                       —

                                       Ring Alliance Ringbuchtechnik GmbH, Wien, Itävalta.

                           ii)

                           Viejämaan tuottaja

                                       —

                                       Wah Hing Stationery Manufactory Ltd (WHS), Guangzhou, ja siihen etuyhteydessä oleva yritys Wah Hing Stationery Manufactory Ltd, jäljempänä ’WHS’, Hongkong, Kiina.

                           iii)

                           EU:ssa toimiva etuyhteydetön tuoja

                                       —

                                       Giardini S.r.l., Settimo Milanese, Italia.

         c)   Tutkimusajanjakso

               (16)

               Polkumyynnin jatkumista tai toistumista koskeva tutkimus kattoi 1 päivän lokakuuta 2007 ja 30 päivän syyskuuta 2008 välisen kauden, jäljempänä ’tarkastelua koskeva tutkimusajanjakso’. Vahingon jatkumisen tai toistumisen arvioinnin kannalta merkittävien kehityssuuntien tarkastelu kattoi 1 päivän tammikuuta 2005 ja tarkastelua koskevan tutkimusajanjakson lopun välisen ajanjakson, jäljempänä ’tarkastelukausi’.

         B.   TARKASTELTAVANA OLEVA TUOTE JA SAMANKALTAINEN TUOTE

   1.   Tarkasteltavana oleva tuote

               (17)

               Tarkasteltavana oleva tuote on sama kuin neuvoston asetuksessa (EY) N:o 2074/2004 määritelty tuote eli tietyt rengaskirjamekanismit, jotka koostuvat kahdesta suorakaiteen muotoisesta teräslevystä tai -langasta, joihin on kiinnitetty ainakin neljä teräslangasta tehtyä puolirengasta ja joita pitää yhdessä teräskuori. Ne voidaan avata joko vetämällä puolirenkaista tai rengaskirjamekanismiin kiinnitetyn pienen teräksisen laukaisumekanismin avulla. Renkaat voivat olla erimuotoisia; yleisimpiä ovat pyöreät ja D:n muotoiset renkaat, jäljempänä ’tarkasteltavana oleva tuote’. Rengaskirjamekanismit luokitellaan tällä hetkellä CN-koodiin ex 8305 10 00. Suljin-/aukaisuvivulla varustetut mappimekanismit, jotka luokitellaan samaan CN-koodiin, eivät kuulu tarkasteltavana olevan tuotteen soveltamisalaan.

               (18)

               Rengasmekanismeja käytetään paperisten, pahvisten ja muovipäällysteisten toimistokansioiden, esittelykansioiden ja muiden vastaavien kansioiden valmistukseen.

               (19)

               EU:ssa myytiin tarkastelua koskevan tutkimusajanjakson aikana useita erilaisia rengasmekanismeja. Näiden lajien väliset erot määritettiin seuraavien ominaisuuksien avulla: pohjalaatan leveys, mekanismityyppi, renkaiden lukumäärä, avausmenetelmä, nimellinen paperikapasiteetti, renkaiden läpimitta, renkaiden muoto, pituus ja renkaiden etäisyys toisistaan. Koska kaikilla tuotelajeilla on samat fyysiset ja tekniset ominaisuudet ja ne voidaan tietyssä määrin korvata toisillaan, todettiin, että kaikki rengasmekanismit ovat tässä menettelyssä yksi ja sama tuote.

         2.   Samankaltainen tuote

               (20)

               Lisäksi todettiin, että Kiinassa tuotettujen rengasmekanismien ja unionin tuotannonalan tuottamien ja EU:n markkinoilla myytyjen rengasmekanismien fyysisissä ja teknisissä perusominaisuuksissa ja käyttötarkoituksissa ei ollut eroja.

               (21)

               Sen vuoksi pääteltiin, että Kiinasta peräisin olevat rengasmekanismit ja unionin tuotannonalan tuottamat ja EU:n markkinoilla myymät rengasmekanismit olivat kaikki perusasetuksen 1 artiklan 4 kohdassa tarkoitettuja samankaltaisia tuotteita.

         C.   POLKUMYYNNIN JATKUMISEN TAI TOISTUMISEN TODENNÄKÖISYYS

               (22)

               Perusasetuksen 11 artiklan 2 kohdan mukaisesti tutkittiin, johtaisiko toimenpiteiden voimassaolon päättyminen todennäköisesti polkumyynnin jatkumiseen tai toistumiseen.

         1.   Alustavat huomiot

               (23)

               Yksikään EU:hun rengasmekanismeja vievä kiinalainen tuottaja ei toiminut tutkimuksessa yhteistyössä. Neljästä pyynnössä mainitusta kiinalaisesta yrityksestä yhteistyössä toimi vain yksi, minkä lisäksi yhteistyössä toimi siihen etuyhteydessä oleva yritys Thaimaassa. Kolme muuta vientiä harjoittavaa yritystä ei vastannut kyselylomakkeeseen. Ainoa yhteistyössä toiminut kiinalainen tuottaja ei vienyt tarkasteltavana olevaa tuotetta EU:hun, mutta se harjoitti tarkasteltavana olevan tuotteen vientiä muiden kolmansien maiden markkinoille. Koska mikään rengasmekanismeja EU:hun tarkastelua koskevalla tutkimusajanjaksolla vienyt kiinalainen tuottaja ei toiminut yhteistyössä, polkumyyntiä koskevat päätelmät oli tehtävä perusasetuksen 18 artiklan mukaisesti komission käytössä muista lähteistä olevien tietojen perusteella. Tässä tapauksessa asianmukaisimpina tietoina pidettiin vientiin liittyviä Eurostatin tietoja. Tutkimuksen aikarajat huomioon ottaen tiedot tarkastettiin, kun se oli tarkoituksenmukaista, vertaamalla niitä tietoihin, jotka saatiin ainoalta yhteistyössä toimineelta kiinalaiselta tuottajalta, joka ei vienyt rengasmekanismeja EU:hun, sekä Kiinan vientitilastoista. Kun kuitenkin otetaan huomioon, että kiinalaisten vientiä harjoittavien tuottajien vientimääristä ei ole saatavilla yrityskohtaisia tietoja, Eurostatin tilastoja pidetään edelleen ainoana saatavilla olevana välillisenä tietona Kiinan viennistä EU:hun, vaikka Eurostatin antamat absoluuttiset hintatasot vaikuttavatkin melko korkeilta verrattuna Kiinan vientitilastoissa ilmoitettuihin tuontihintoihin ja Eurostatin tilastoissa muita kolmansia maita koskeviin lukuihin.

         2.   Polkumyynnin jatkuminen

   a)   Vertailumaa

               (24)

               Koska Kiina on siirtymätalous, normaaliarvo oli perusasetuksen 2 artiklan 7 kohdan a alakohdan mukaisesti määritettävä asianmukaisessa kolmannessa maassa, joka on markkinatalousmaa, jäljempänä ’vertailumaa’, käytettävän hinnan tai laskennallisen arvon perusteella taikka vertailumaasta muihin maihin, myös unioniin, suuntautuvan viennin hinnan perusteella taikka, jos tämä ei ole mahdollista, millä tahansa hyväksyttävällä perusteella, mukaan lukien samankaltaisesta tuotteesta tosiasiallisesti unionissa maksettu tai maksettava hinta, jota on tarvittaessa oikaistu kohtuullisella voittomarginaalilla.

               (25)

               Aiemmassa tutkimuksessa vertailumaana käytettiin Intiaa. Komissio ilmoitti ainoalle intialaiselle tuottajalle, joka toimi yhteistyössä aiemmassa tutkimuksessa, tämän menettelyn käynnistämisestä, mutta asianomainen osapuoli kieltäytyi yhteistyöstä. Toimenpiteiden voimassaolon päättymistä koskevasta tarkastelusta tehdyssä pyynnössä ehdotettiin Thaimaata normaaliarvon määrittämisessä käytettäväksi vertailumaaksi. Jotkin menettelyn osapuolet vastustivat tätä vaihtoehtoa, ja niiden mukaan Intia olisi asianmukainen vertailumaa.

               (26)

               Yksi thaimaalainen tuottaja suostui toimimaan yhteistyössä. Sen vuoksi komissio tarkasteli mahdollisuutta käyttää Thaimaasta saatuja tietoja Kiinaa koskevan normaaliarvon määrittämiseksi. Thaimaassa ei ollut tarkasteltavana olevan tuotteen kotimarkkinamyyntiä. Sen vuoksi normaaliarvon määrittäminen Thaimaassa piti tehdä perusasetuksen 2 artiklan 6 kohdan c alakohdan perusteella.

               (27)

               Kun lisäksi Eurostatin tietojen perusteella verrattiin tarkasteltavana olevan tuotteen keskimääräistä vientihintaa Thaimaasta ja Kiinasta, Kiinan hintojen havaittiin olevan Thaimaan hintoja korkeammat. Tältä osin on huomattava, että tarkasteltavana olevan tuotteen määritelmään sisältyy huomattava valikoima erilaisia tuotelajeja, joiden hinnat voivat vaihdella lajin mukaan. Koska kiinalaiset vientiä harjoittavat tuottajat kieltäytyivät yhteistyöstä, niiden EU:hun suuntautuvan vientimyynnin tarkkaa koostumusta ei voitu vahvistaa ja verrata sitä thaimaalaisten vientiä harjoittavien tuottajien tuotevalikoimaan. Koska ei ollut merkkejä siitä, että vientihintojen merkittävä ero voisi johtua jostakin muusta syystä, pääteltiin, että kiinalaisten ja thaimaalaisten vientiä harjoittavien tuottajien EU:hun viemien rengasmekanismien valikoimassa on eroja. Thaimaasta ja Kiinasta EU:hun suuntautuvan viennin hintaerojen sekä parhaiden käytettävissä olevien tietojen perusteella pääteltiin, että vienti Kiinasta kattaa kalliimpia ja kehittyneempiä tuotelajeja, minkä vuoksi myöskään tästä syystä ei olisi asianmukaista käyttää Thaimaan tietoja Kiinaa koskevan normaaliarvon määrittämisessä.

               (28)

               Lisäksi thaimaalainen yritys oli etuyhteydessä ainoaan yhteistyössä toimineeseen kiinalaiseen rengasmekanismien tuottajaan. Komissio tutki, voisiko näiden kahden yrityksen etuyhteys vaikuttaa normaaliarvon määrittämiseen. On muistettava, että aiemmissa tutkimuksissa (kahdessa toimenpiteiden kiertämistä koskevassa tutkimuksessa) kävi ilmi, että kiinalainen tuottaja perusti thaimaalaisen yrityksen tarkasteltavana olevaa tuotetta koskevien polkumyyntitoimenpiteiden käyttöönoton seurauksena. Sama päätelmä vahvistetaan tässä tutkimuksessa (ks. 38 kappale). Tämä kiinalaisen ja thaimaalaisen tuottajan vahvistettu yhteys huomioon ottaen pidettiin asianmukaisena olla käyttämättä tietoja, jotka ainoa ehdotetussa vertailumaassa yhteistyössä toiminut yritys toimitti. Näin ollen kaikki edellä esitetyt tekijät huomioon ottaen ja perusasetuksen 2 artiklan 7 kohdan a alakohdan mukaisesti Thaimaata ei pidetty sopivana vertailumaana normaaliarvon määrittämiseksi tässä tapauksessa.

               (29)

               Kun otetaan huomioon edellä kuvatut Thaimaata koskevat tosiseikat, yhteistyön puute aiemmin käytetyssä vertailumaassa (Intia) sekä se, että tutkimuksessa ei toiminut yhteistyössä ainutkaan kiinalainen yritys, joka vei rengasmekanismeja EU:hun, pidettiin asianmukaisena määrittää normaaliarvo jollakin muulla kohtuullisella perusteella eli samankaltaisesta tuotteesta unionissa tosiasiallisesti maksettujen tai maksettavien hintojen perusteella.

         b)   Normaaliarvo

               (30)

               Edellä kuvatut seikat huomioon ottaen normaaliarvo päätettiin määrittää perusasetuksen 2 artiklan 7 kohdan a alakohdan säännösten mukaisesti unionin tuotannonalan hintojen perusteella eli samankaltaisesta tuotteesta unionissa tosiasiallisesti maksettujen tai maksettavien hintojen perusteella. Tämän mukaisesti normaaliarvo laskettiin pyynnön esittäneen unionin tuottajan toimitiloissa varmennettujen tietojen perusteella. Tämän tuottajan samankaltaisen tuotteen kotimarkkinamyynnin todettiin olevan edustavaa verrattuna Kiinasta EU:hun vietyyn tarkasteltavana olevaan tuotteeseen. Koska unionin tuotannonalan myyntihinnat olivat tappiollisia, niitä oli oikaistava kohtuullisella voittomarginaalilla perusasetuksen 2 artiklan 7 kohdan a alakohdan mukaisesti. Oikaisussa käytettiin 5 prosentin voittomarginaalia, jota pidetään kohtuullisena tämäntyyppisessä liiketoiminnassa.

         c)   Vientihinta

               (31)

               Vientihinta laskettiin perusasetuksen 18 artiklan mukaisesti käyttämällä Eurostatin tietoja, koska kiinalaiset vientiä harjoittavat tuottajat eivät toimineet yhteistyössä.

         d)   Vertailu

               (32)

               Normaaliarvoa ja vientihintaa verrattiin noudettuna lähettäjältä -tasolla. Normaaliarvon ja vientihinnan välisen tasapuolisen vertailun varmistamiseksi tehtiin asianmukaiset oikaisut, joissa otettiin huomioon hintojen ja niiden vertailukelpoisuuteen vaikuttavien tekijöiden erot perusasetuksen 2 artiklan 10 kohdan mukaisesti. Oikaisuja tehtiin tarvittaessa kuljetus- ja vakuutuskustannusten sekä muiden kuljetuksiin liittyvien kustannusten erojen mukaisesti.

         e)   Polkumyyntimarginaalit

               (33)

               Edellä mainittujen seikkojen perusteella ja koska muita Kiinaa koskevia luotettavia tietoja ei saatu, koko maata koskevan polkumyyntimarginaalin, joka perustui painotettujen keskiarvojen vertaamiseen ja ilmaistiin prosentteina cif-hinnasta EU:n rajalla tullaamattomana, laskettiin olevan 20,7 prosenttia.

         f)   Polkumyyntiä koskevat päätelmät

               (34)

               Tutkimuksessa vahvistettiin, että tarkastelua koskevalla tutkimusajanjaksolla esiintyi polkumyyntiä. Päätelmä perustui i) 23 kappaleessa selitetyistä syistä Eurostatin tietojen perusteella vahvistettuihin vientihintoihin ja ii) 24–29 kappaleessa selitetyistä syistä perusasetuksen 2 artiklan 7 kohdan a alakohdan mukaisesti unionin tuotannonalan hintojen perusteella määritettyyn normaaliarvoon.

         3.   Polkumyynnin toistuminen

               (35)

               Tarkastelua koskevalla tutkimusajanjaksolla tapahtuneen polkumyynnin lisäksi tarkasteltiin myös polkumyynnin jatkumisen todennäköisyyttä. Koska kiinalaiset vientiä harjoittavat tuottajat eivät toimineet yhteistyössä lukuun ottamatta yhtä yritystä, jolla oli vientiä ainoastaan muihin kuin EU-maihin, ja koska tietoja ei ollut julkisesti saatavilla, päätelmät perustuvat pääasiassa perusasetuksen 18 artiklan mukaisesti käytettävissä oleviin tietoihin, kuten Eurostatin tietoihin, ainoalta yhteistyössä toimineelta yritykseltä saatuihin tietoihin, Kiinan tilastotietoihin sekä tarkastelua koskevassa pyynnössä esitettyihin tietoihin.

               (36)

               Tässä yhteydessä tarkasteltiin seuraavia tekijöitä: a) kiinalaisten vientiä harjoittavien tuottajien käyttämätön kapasiteetti ja käyttäytyminen määrien ja hintojen osalta sekä b) EU-markkinoiden houkuttelevuus kiinalaisten viejien kannalta hintojen ja määrien osalta.

         a)   Kiinalaisten tuottajien käyttämätön kapasiteetti ja käyttäytyminen

               (37)

               Olisi huomattava, että koska vientiä harjoittavat tuottajat eivät WHS-yritystä lukuun ottamatta toimineet yhteistyössä tässä tutkimuksessa, Kiinan tuotantoa, käyttämätöntä tuotantokapasiteettia ja kotimarkkinamyyntiä koskevia tietoja oli saatavilla vain yhteistyössä toimineen tuottajan tapauksessa.

               (38)

               Ainoa kiinalainen yhteistyössä toiminut tuottaja oli pienentänyt omaa tuotantokapasiteettiaan vuodesta 2005 tarkastelua koskevalle tutkimusajanjaksolle merkittävästi (tarkkoja lukuja ei voida ilmoittaa luottamuksellisuussyistä). Tämä kiinalainen tuottaja kykenee kuitenkin laajentamaan jälleen tuotantokapasiteettiaan. Se pystyy palauttamaan supistuneen tuotantokapasiteettinsa ennalleen viipymättä ja vaivatta, koska se omistaa edelleen tyhjän tuotantolaitoksen lähellä toimivaa laitosta. Kiinalainen tuottaja kykenee ottamaan kyseisessä laitoksessa uudelleen käyttöön lyhyen ajan eli kuuden kuukauden kuluessa rengasmekanismien tuotantolinjan käyttäen olemassa olevia laitteita, joita tällä hetkellä käytetään muihin tuotantotarpeisiin mutta jotka voidaan mukauttaa rengasmekanismituotannon lisäämiseksi. On myös huomattava, että tällä kiinalaisella tuottajalla ei ole kotimarkkinamyyntiä eikä ilmeisiä suunnitelmia aloittaa kotimarkkinamyyntiä lähitulevaisuudessa. Jos toimenpiteiden annetaan raueta, se voisi näin ollen nopeasti lisätä tuotantoaan ja ohjata sen mille tahansa vientimarkkinoille, myös EU:n markkinoille, joille se ei tällä hetkellä myy. Yritys myös vahvisti, että jos polkumyyntitoimenpiteet kumotaan, se sulkee siihen etuyhteydessä olevan thaimaalaisen yrityksen tuotantopaikan ja siirtää kaiken rengasmekanismien tuotannon takaisin Kiinaan. Yhteistyössä toiminut yritys ei pitänyt investointejaan korkealla tasolla, mikä on helposti selitettävissä, kun otetaan huomioon siihen etuyhteydessä olevan thaimaalaisen yrityksen olemassaolo, tämäntyyppiseen tuotantotoimintaan yleensä tarvittavien investointien alhainen taso sekä lyhyt aika, joka tarvitaan laitteiden siirtämiseksi rengasmekanismien tuotantoon.

               (39)

               Yhteistyöstä kieltäytyneistä kiinalaisista tuottajista voidaan päätellä, että Kiinassa on edelleen käyttämätöntä kapasiteettia. Tämä perustuu siihen, että vienti Kiinasta on kaiken kaikkiaan vähentynyt, eikä ole tietoja, jotka osoittaisivat, että kapasiteetti Kiinassa olisi pienentynyt. Lisäksi tuotantolaitteiden mukauttaminen vie vain vähän aikaa ja rengasmekanismiteollisuuden laitteet ovat yleisesti monikäyttöisiä, joten kapasiteetti voitaisiin palauttaa helposti markkinoiden kehityksen mukaisesti.

               (40)

               Ainoa kiinalainen yhteistyössä toiminut tuottaja toimitti vientimyynnistään kolmansiin maihin vain osittaista tietoa, jonka perusteella vaikuttaisi siltä, että sen myynti lisääntyi noin 10 prosenttia vuoden 2006 ja tarkastelua koskevan tutkimusajanjakson välillä. Samalla kaudella sen keskimääräinen vientihinta kolmansiin maihin kohosi 0,7 prosenttia.

               (41)

               Kiinan muihin maihin suuntautuvan kokonaisviennin kehityksen tarkastelussa hyödynnettiin käytettävissä olevia Kiinan tilastoja, jotta voitiin määrittää kiinalaisen viennin määrät ja hinnat. Kiinasta tulevien rengasmekanismien määrä väheni tietojen perusteella merkittävästi vuoden 2004 ja tarkastelua koskevan tutkimusajanjakson välillä. Kiinan tilastojen mukaan vuonna 2004 rengasmekanismeja vietiin noin 198 miljoonaa kappaletta, ja tarkastelua koskevan tutkimusajanjakson loppuun mennessä määrä oli laskenut 89 miljoonaan kappaleeseen. Toisaalta keskimääräinen myyntihinta laski jyrkästi vuoden 2004 ja 2007 välillä, ja tarkastelua koskevalla tutkimusajanjaksolla hinnat olivat hieman alemmat kuin vuonna 2004. Kiinasta vietyjen rengasmekanismien määrä oli tarkastelua koskevalla tutkimusajanjaksolla vain 45 prosenttia niiden määrästä vuonna 2004, ja keskimääräinen vientihinta oli tarkastelua koskevalla tutkimusajanjaksolla 7 prosenttia alempi kuin vuonna 2004, mikä vahvistaa, että kaikilla kiinalaisilla tuottajilla, sekä yhteistyössä toimineilla että muilla, on voimakas kannustin pyrkiä aiemmin saavutettuun vientitulokseen, kun otetaan huomioon niiden käytettävissä oleva kapasiteetti ja viime vuosina havaittu suuntaus vientihintojen kohoamisessa. Näin ollen on kohtuullista uskoa, että jos polkumyyntitoimenpiteiden annettaisiin raueta, EU:n markkinoista tulisi erittäin houkutteleva kohde kaikille kiinalaisille tuottajille, jotka pyrkisivät viemään EU:n markkinoille merkittäviä määriä.

         b)   EU:n markkinoiden houkuttelevuus

               (42)

               Ennen polkumyyntitoimenpiteiden käyttöönottoa EU:n markkinat olivat Kiinalle toiseksi tärkeimmät rengasmekanismien vientimarkkinat kokonaismäärältään. Kiinan markkinaosuus on jatkuvasti laskenut sen jälkeen kun polkumyyntitoimenpiteet otettiin käyttöön, niitä laajennettiin kahden kiertämistutkimuksen seurauksena ja tarkistettiin soveltamisalan laajentamiseksi vuonna 2008. Markkinaosuudet pysyivät huomattavan vakaina tarkastelukaudella ja laskivat vain hieman eli 3,2 prosenttiin (– 0,4 %) tarkastelua koskevalla tutkimusajanjaksolla. EU-markkinoiden koko – vain Yhdysvaltojen markkinat ovat suuremmat – ja siitä johtuva kysyntä tekevät EU:sta tärkeän kohteen verrattaessa sitä muihin Kiinan vientimarkkinoihin. Kun otetaan huomioon kiinalaisten tuotteiden aiempi esiintyminen EU:n markkinoilla ja näiden markkinoiden merkitys, voidaan pitää selvänä, että kiinalaiset tuottajat pyrkivät tulevaisuudessa saamaan takaisin markkinaosuuttaan EU:ssa.

               (43)

               Lisäksi on selviä merkkejä siitä, että osapuolet Kiinassa seuraavat tiiviisti käynnissä olevaa tutkimusta ja harkitsevat mahdollisuutta ryhtyä viemään EU:hun. On huomattava, että menettelyn vireillepanon jälkeen komissio sai kyselyn kiinalaiselta tuottajalta, jota ei mainita toimenpiteiden voimassaolon päättymistä koskevassa tarkastelupyynnössä; kyselyssä todettiin, että yritys perustettiin vuonna 2005, se tuottaa rengasmekanismeja ja aikoo viedä rengasmekanismeja EU:hun vuodesta 2009 lähtien. Yritys harkitsi aluksi mahdollisuutta toimia yhteistyössä menettelyssä, mutta ei toimittanut vastausta kyselylomakkeeseen. Edellä esitetty vahvistaa sen, että EU muodostaa edelleen houkuttelevan markkina-alueen kiinalaisten tuottajien kannalta nytkin, vaikka polkumyyntitoimenpiteet ovat voimassa, ja jos toimenpiteiden annetaan raueta, niiden kannustin ryhtyä viemään, lisätä vientiä tai aloittaa vienti uudelleen EU:hun vahvistuu näin ollen merkittävästi.

               (44)

               EU:n perinteistä merkitystä ja houkuttelevuutta rengasmekanismien markkinoina vahvistavat myös aiemmat voimassa olevien polkumyyntitoimenpiteiden sitkeät kiertämis- tai absorptiopyrkimykset. Sen jälkeen kun Kiinaa vastaan otettiin käyttöön polkumyyntitoimenpiteitä, kiinalaisilla viejillä on ollut jatkuvia kiertämis- ja absorptiopyrkimyksiä päästäkseen EU:n markkinoille. On muistettava, että voimassa olevia toimenpiteitä tehostettiin vuonna 2000 absorptiotutkimuksen tuloksena, ne ulotettiin koskemaan Vietnamia vuonna 2004 ja Laosia vuonna 2006 kiertämiskäytäntöjen vuoksi, ja niitä muutettiin myös kiertämiskäytäntöjen vuoksi vuonna 2008 tarkasteltavana olevan tuotteen määritelmän osalta muuttamalla tuotteen määritelmää hieman.

               (45)

               Kiinan tilastojen mukaan keskimääräinen vientihinta Kiinasta kolmansien maiden markkinoille on korkeampi kuin keskimääräinen vientihinta Kiinasta EU:hun, mutta hinta on silti edelleen merkittävästi alle keskimääräisten hintojen, joilla intialaiset ja thaimaalaiset eli kiinalaisten mahdolliset suorat kilpailijat myyvät EU:n markkinoille. Asiaa koskevien Kiinan vientitietojen mukaan kiinalaisilla tuottajilla on jo vakiintunut asema useimmilla muilla markkinoilla toisin kuin tällä hetkellä EU:ssa. Näin ollen on selvää, että EU:n markkinat olisivat taloudellisesti houkutteleva vaihtoehto kiinalaisille viejille, koska ne voivat myydä korkeammilla hinnoilla EU:hun vaarantamatta myyntiään muualle maailmaan ja alittaa edelleen tärkeimpien kilpailijoidensa hinnat EU:ssa myymällä polkumyyntihinnoin.

         c)   Kolmansien maiden soveltamat kaupan suojakeinot

               (46)

               Mikään kolmas maa ei sovella kaupan suojakeinoja Kiinasta peräisin olevien rengasmekanismien tuontiin.

         4.   Päätelmät

               (47)

               Tutkimuksen mukaan sekä yhteistyössä toimineella vientiä harjoittavalla tuottajalla että todennäköisesti myös muilla kiinalaisilla vientiä harjoittavilla tuottajilla on huomattava määrä käyttämätöntä kapasiteettia, koska niiden vienti on vähentynyt merkittävästi vuoden 2004 ja tarkastelua koskevan tutkimusajanjakson välisenä aikana. Tutkimuksessa myös osoitettiin, että kiinalaiset osapuolet ovat jatkuvasti kiinnostuneita tulemaan EU:n markkinoille. Ainoa yhteistyössä toiminut tuottaja pystyisi lisäksi siirtämään helposti tuotantokapasiteettinsa Thaimaasta takaisin Kiinaan, jos polkumyyntitoimenpiteet kumotaan.

               (48)

               Kun otetaan huomioon kiinalaisten tuottajien käyttämätön kapasiteetti sekä niiden koneiden ja laitteiden muunnettavuus, on todennäköistä, että tuonti Kiinasta EU:n markkinoille voisi alkaa uudelleen merkittävässä määrin, jos polkumyyntitoimenpiteiden annetaan raueta. EU:n markkinat ovat tällä hetkellä maailman ainoat markkinat, joilla on voimassa polkumyyntitoimenpiteitä, ja vahvistettujen tietojen mukaan kiinalaiset viejät varmasti pyrkisivät saamaan aiemman markkinaosuutensa takaisin mahdollisimman pikaisesti hyödyntämällä tarvittavaa kapasiteetin mukauttamista. Edellä esitettyä päätelmää vahvistaa se, että niillä oli varaa myydä hinnoilla, jotka olivat alempia kuin kaikkien niiden kilpailijoiden hinnat EU:n markkinoilla, ja ne ovat jo osoittaneet tehneensä näin tarkastelua koskevalla tutkimusajanjaksolla.

               (49)

               Näiden päätelmien ja seikkojen perusteella voidaan todeta, että jos kiinalaiset viejät aloittaisivat uudelleen viennin yhteisöön, sovellettavat vientihinnat olisivat todennäköisesti normaaliarvoa alempia. Näin ollen päätellään, että jos voimassa olevat toimenpiteet kumotaan, polkumyynti Kiinasta todennäköisesti toistuu.

         D.   UNIONIN TUOTANNONALAN MÄÄRITELMÄ

               (50)

               Tarkastelua koskevan tutkimusajanjakson aikana rengasmekanismeja valmistivat EU:ssa seuraavat tuottajat:

                           —

                           Ring Alliance Ringbuchtechnik GmbH, Wien, Itävalta

                           —

                           Industria Meccanica Lombarda Srl, Offanengo, Italia.

               (51)

               Ensimmäinen tuottaja on pyynnön esittäjä, ja se toimi yhteistyössä tutkimuksessa. Toinen (pienempi) unionin tuottaja ei toiminut yhteistyössä. Tutkimuksessa vahvistettiin, että pyynnön esittäjän osuus rengasmekanismien kokonaistuotannosta unionissa oli yli 50 prosenttia tarkastelua koskevalla tutkimusajanjaksolla. Tuottajan katsotaan tämän vuoksi muodostavan unionin tuotannonalan perusasetuksen 4 artiklan 1 kohdan ja 5 artiklan 4 kohdan mukaisesti. Siitä käytetään jäljempänä nimitystä ’unionin tuotannonala’. Pyynnön esittäjä ja sen tytäryhtiöt eivät ole etuyhteydessä kiinalaisiin vientiä harjoittaviin tuottajiin.

               (52)

               Unionin tuotannonala koostui alun perin kahdesta eri tuottajasta (Koloman Handler – Itävalta ja Robert Krause – Saksa), jotka menivät konkurssiin ja jotka itävaltalainen ryhmä otti haltuunsa. Yritykset kävivät läpi merkittäviä uudelleenjärjestelyitä, ja nykyinen rakenne (Ring Alliance Ringbuchtechnik GmbH) perustettiin vuonna 2003 eli noin kaksi vuotta ennen tarkastelukautta. Pääkonttori sijaitsee Itävallassa, ja tuotanto tapahtuu Unkarissa.

         E.   TILANNE EU:N MARKKINOILLA

   1.   Kulutus EU:n markkinoilla

               (53)

               Unionin tuotannonalan EU:n markkinoilla myymien rengasmekanismien määrä määritettiin tutkimuksessa yhteistyössä toimineen unionin tuottajan kyselyvastausten perusteella. Unionin tuotannonalan määritelmän ulkopuolelle jätetyn unionin tuottajan myynnin laskemiseen käytettiin myös muita saatavilla olevia tietoja.

               (54)

               Tuontimääriä koskevat tiedot saatiin Eurostatin tilastoista lukuun ottamatta Thaimaasta peräisin olevaa tuontia, jota koskevat tiedot saatiin rinnakkaisen polkumyyntimenettelyn puitteissa saaduista kyselylomakevastauksista.

               (55)

               Tällä perusteella rengasmekanismien kulutus EU:ssa laski tarkastelukaudella 4 prosenttia, eli vuoden 2005 noin 170–180 miljoonasta kappaleesta 165–175 miljoonaan kappaleeseen tarkastelua koskevalla tutkimusajanjaksolla (12).

         2.   Tuonti asianomaisesta maasta

   a)   Tuonnin määrä ja markkinaosuus

               2005

               2006

               2007

               Tarkastelua koskeva tutkimusajanjakso

               Tuonnin määrä

               100

               49

               41

               43

               Markkinaosuus (%)

               7,0 %

               3,8 %

               3,2 %

               3,2 %

               (56)

               Tarkasteltavana olevan tuotteen Kiinasta tapahtuneen tuonnin kokonaismäärän määrittämiseksi katsottiin tarkoituksenmukaiseksi sisällyttää mukaan myös tuonti niistä maista, joita voimassa olevat polkumyyntitoimenpiteet oli ulotettu koskemaan perusasetuksen 13 artiklan 3 kohdan nojalla, eli Vietnamista ja Laosista (ks. 4 ja 5 kappale). Kyseisistä maista tulevassa tuonnissa katsottiin olevan kyse Kiinasta peräisin olevista tuotteista. Tällä perusteella vahvistettiin, että Kiinasta tuotujen rengasmekanismien kokonaismäärä laski yli 50 prosenttia tarkastelukaudella. Markkinaosuus laski samassa suhteessa tällä kaudella. On kuitenkin huomattava, että lukuihin sisältyy Laosista lähetetty tuonti vain vuonna 2005, ja sen osuus koko tuonnista kyseisenä vuonna oli puolet. Laosista lähetettyjen rengasmekanismien tuontiin sovellettavien toimenpiteiden kiertämistä koskeva tutkimus käynnistettiin huhtikuussa 2005.

               (57)

               Kiinan markkinaosuus putosi 7,0 prosentista 3,8 prosenttiin vuonna 2006 ja on pysytellyt vakaana siitä lähtien (noin 3 prosenttia). Aiemman toimenpiteiden päättymistä koskevan tarkastelun puitteissa Kiinan markkinaosuus supistui vuoden 1998 ja 2001 välillä 14,8 prosentista 1,9 prosenttiin, eli kiinalaisten rengasmekanismien markkinaosuus on nyt suurempi kuin aiemmassa tarkastelussa tutkitun kauden lopussa.

         b)   Tarkasteltavana olevan tuotteen tuonnin hinta/hinnan alittavuus

               (58)

               Kolmesta yhteistyössä toimineesta tuojasta vain yksi toi Kiinasta rengasmekanismeja tarkastelua koskevalla tutkimusajanjaksolla. Tuonti oli erittäin vähäistä verrattuna Kiinasta tulleeseen kokonaistuontiin ja koostui 17- ja 23-renkaisista mekanismeista, joihin sovelletaan vähimmäistuontihintaa. Näitä ei sen vuoksi voitu käyttää edustavana perustana. Eurostatin tilastojen mukaan Kiinasta peräisin olevien rengasmekanismien tuontihinnat laskivat 5 prosenttia tarkastelukaudella ja Kiinan hinnat alittivat unionin tuotannonalan hinnat noin 10 prosentilla (ottamatta huomioon polkumyyntitulleja). Eurostatin antamat absoluuttiset hintatasot vaikuttavat kuitenkin melko korkeilta verrattuna Kiinan vientitilastoissa ilmoitettuihin tuontihintoihin ja muita kolmansia maita koskeviin Eurostatin lukuihin. On siis todennäköistä, että jos toimenpiteiden annetaan raueta, Kiinan vientihintoja on mukautettava ulkomaisten kilpailijoiden (Thaimaan ja Intian) hintoihin, ja tällä perusteella alittavuus olisi huomattavasti suurempi.

         c)   Tuonti muista kolmansista maista

               2005

               2006

               2007

               Tarkastelua koskeva tutkimusajanjakso

               Intia

               52,9 %

               48,3 %

               44,9 %

               43,3 %

               Thaimaa

               11,5 %

               12,2 %

               7,9 %

               13,0 %

               Hongkong

               0,2 %

               0,0 %

               5,1 %

               4,9 %

               Muut

               1,2 %

               2,7 %

               4,4 %

               1,7 %

               (59)

               Kun tarkastellaan tuontia muista kolmansista maista, Intiasta peräisin olevien rengasmekanismien tuonti on laskenut ja Thaimaasta peräisin olevien hieman kasvanut tarkastelua koskevalla tutkimusajanjaksolla, jolloin se oli edeltäviä vuosia korkeammalla tasolla. Myös Hongkong vie rengasmekanismeja EU:hun, mutta tästä ei esitetty huomautuksia, eikä lisätietoja ole saatavilla.

         3.   Unionin tuotannonalan taloudellinen tilanne
       (13)

   a)   Tuotanto, tuotantokapasiteetti ja kapasiteetin käyttöaste

               2005

               2006

               2007

               Tarkastelua koskeva tutkimus-ajanjakso

               Tuotanto

               100

               102

               118

               119

               Tuotantokapasiteetti

               100

               91

               100

               103

               Kapasiteetin käyttöaste (%)

               59 %

               66 %

               70 %

               68 %

               (60)

               Tuotanto kohosi tarkastelukaudella lähes 20 prosenttia ja tuotantokapasiteetti säilyi suhteellisen vakaana. Tämän seurauksena kapasiteetin käyttöaste noudatteli samaa suuntausta kuin tuotanto eli kohosi 9 prosenttiyksikköä.

               (61)

               Kapasiteetin käyttöaste tarkastelua koskevalla tutkimusajanjaksolla oli kuitenkin alle vuoden 2001 tason, joka oli edellisen voimassaolon päättymistä koskevan tarkastelun tutkimusajanjakso. Tuolloin kapasiteetin käyttöaste oli 70–75 prosenttia.

         b)   Varastot

               2005

               2006

               2007

               Tarkastelua koskeva tutkimusajanjakso

               Loppuvarastot

               100

               95

               119

               143

               (62)

               Tarkastelukauden aikana unionin tuotannonalan varastot pienenivät kaiken kaikkiaan 43 prosenttia. Merkittävä osa rengasmekanismien tuotannosta koostuu vakiotuotteista, minkä vuoksi unionin tuotannonalan on pidettävä varastot tietyllä tasolla, jotta se voi nopeasti täyttää asiakkaiden tarpeet. Loppuvarastojen kasvaminen keskimääräisen tason yli merkitsee sitä, että tuotteen myynnissä on vaikeuksia (koti- ja vientimarkkinoilla). Myös myynnin kausiluonteisuus on otettava huomioon: myynti on suurempaa vuoden viimeisellä neljänneksellä koulujen alkamisen vuoksi.

         c)   Myynnin määrä, markkinaosuus ja kasvu

               2005

               2006

               2007

               Tarkastelua koskeva tutkimusajanjakso

               Myyntimäärä

               100

               113

               118

               123

               Markkinaosuudet

               24,4 %

               30,2 %

               31,5 %

               31,1 %

               (63)

               Unionin tuotannonalan myynti EU:n markkinoilla kasvoi 23 prosenttia tarkastelukaudella ja markkinaosuus lisääntyi 24,4 prosentista 31,1 prosenttiin, eli kasvua oli lähes 7 prosenttiyksikköä. Markkinaosuuden kasvu osoittaa, että unionin tuotannonalan kasvu ylitti kulutuksen kehityksen.

               (64)

               Markkinaosuuden absoluuttinen taso pysytteli kuitenkin alle vuoden 2001 eli edellisen tutkimusajanjakson tason, jolloin se oli noin 40 prosenttia.

         d)   Myyntihinnat ja kustannukset

               2005

               2006

               2007

               Tarkastelua koskeva tutkimusajanjakso

               Myyntihinnat

               100

               88

               88

               88

               (65)

               Unionin tuotannonalan painotettu keskimääräinen myyntihinta laski 12 prosenttia tarkastelukaudella. Viime vuosina raaka-aineiden (teräksen) hinnat olivat nousussa maailmanlaajuisesti, ja teräksen osuus kaikista yksikkökustannuksista on 40 prosenttia. Myyntihinnat olivat tappiollisia vuodesta 2006 eteenpäin.

         e)   Kannattavuus, sijoitetun pääoman tuotto ja kassavirta

               2005

               2006

               2007

               Tarkastelua koskeva tutkimusajanjakso

               Kannattavuus

               100

               – 646

               –62

               – 115

               Sidotun pääoman tuotto

               100

               –72

               – 103

               –53

               Kassavirta

               100

               56

               42

               – 131

               (66)

               Unionin tuotannonala oli edelleen kannattava vuonna 2005, mutta tilanne heikkeni vakavasti seuraavana vuonna kiertämiskäytäntöjen vuoksi. Niiden johdosta toimenpiteitä laajennettiin vuonna 2006 ja tuotteen määritelmää vuonna 2008. Vaikka kannattavuus parani vuonna 2007, unionin tuotannonala ei päässyt edelleenkään kannattavuusrajalle ja tuotti tappiota tarkastelua koskevalla tutkimusajanjaksolla. Tappiot olivat tuolloin kuitenkin vähäisiä.

               (67)

               Kassavirta ja sidotun pääoman tuotto seurailivat samaa suuntausta. Tällaisessa taloudellisessa tilanteessa unionin tuotannonalaa edustava pyynnön esittäjä eittämättä kohtaisi vaikeuksia pyrkiessään hankkimaan pääomaa ryhmän ulkopuolelta.

         f)   Investoinnit ja pääoman saanti

               2005

               2006

               2007

               Tarkastelua koskeva tutkimusajanjakso

               Investoinnit (euroa)

               100

               190

               85

               80

               (68)

               Investoinnit noudattelivat laskusuuntausta (noin 20 prosenttia tarkastelukaudella), mutta unionin tuotannonala säilytti kuitenkin tietyn investointitason pysyäkseen kilpailukykyisenä. Investointeja tehtiin uusiin laitteisiin tuotantoprosessien parantamiseksi ja kilpailukyvyn lisäämiseksi.

               (69)

               Kuten 66 kappaleessa todettiin, unionin tuotannonalan heikon taloudellisen tilanteen vuoksi voidaan päätellä, että sen kyky hankkia pääomaa riippumattomista lähteistä vaikeutui huomattavasti.

         g)   Työllisyys, tuottavuus ja palkat

               2005

               2006

               2007

               Tarkastelua koskeva tutkimusajanjakso

               Työllisyys

               100

               94

               105

               104

               Tuottavuus

               100

               109

               113

               114

               Kokonaispalkat

               100

               102

               107

               111

               Palkat

               100

               109

               102

               106

               (70)

               Tarkastelukaudella työllisyys (kokoaikavastaavuutena) kohosi 4 prosenttia ja tuottavuus (tuhatta tuotettua kappaletta työntekijää kohti kaudella) parani 14 prosenttia; kokonaistyövoimakustannukset kohosivat 11 prosenttia, mikä johtui suureksi osaksi työllisyyslukujen kasvusta, mutta keskimääräinen palkan nousu työntekijää kohti oli vähäisempää.

         h)   Tosiasiallisen polkumyyntimarginaalin merkittävyys

               (71)

               Parhaiden käytettävissä olevien tietojen perusteella tutkimuksessa vahvistettiin, että tarkastelua koskevalla tutkimusajanjaksolla esiintyneen polkumyynnin taso oli 20,7 prosenttia, mikä on varsin merkittävä.

         4.   Päätelmät

               (72)

               Unionin tuotannonala on suorittanut uudelleenjärjestelyjä ja hyötynyt jossakin määrin polkumyynnin vastaisten toimenpiteiden käyttöönotosta. Sen taloudellinen tilanne on parantunut viime vuosina: tuotanto, myynti, markkinaosuus ja työllisyys osoittavat positiivista suuntausta.

               (73)

               Edellä mainitusta positiivisesta kehityksestä huolimatta tuotannonala ei kuitenkaan pystynyt täysin toipumaan aiemmin kärsityistä vahingoista. Tämän todistavat pääasiassa taloudelliset indikaattorit: kannattavuus, kassavirta ja sidotun pääoman tuotto osoittavat edelleen vahingon merkkejä. Tuotannonala ei myöskään päässyt aiempiin myynti- ja tuotantotasoihinsa. Tätä olisi tarkasteltava ottaen huomioon, että tarkastelun kohteena olevan kauden aikana toimenpiteiden teho kärsi edellä kuvattujen kiertämiskäytäntöjen vuoksi.

               (74)

               Vaikka unionin tuotannonalan taloudellinen tilanne parani, se oli edelleen vaikeassa tilanteessa tarkastelukaudella.

         F.   VAHINGON JATKUMISEN TAI TOISTUMISEN TODENNÄKÖISYYS

               (75)

               Unionin tuotannonala suoritti uudelleenjärjestelyjä ja hyötyi polkumyyntitoimenpiteistä. Vaikka toimenpiteet otettiin käyttöön ensimmäisen kerran jo vuonna 1997, ne toimivat tehokkaasti vasta kun absorptio- ja kiertämiskäytäntöjen vaikutukset poistettiin. Unionin tuotannonalan tilanne parani, mutta se on edelleen heikossa ja haavoittuvassa tilanteessa.

               (76)

               Tällaisissa olosuhteissa on aiheellista analysoida aineellisen vahingon toistumisen todennäköisyyttä, jos toimenpiteet kumotaan, jotta voidaan tutkia, pahentaisiko Kiinasta peräisin olevan tuonnin määrän ja hinnan odotettu kehitys entisestään tuotannonalan tilannetta ja aiheuttaisiko se merkittävää vahinkoa.

         1.   Polkumyynnillä tapahtuvan tuonnin ennakoidun kasvun vaikutus unionin tuotannonalaan

               (77)

               Kiinassa on siis merkittävästi käyttämätöntä kapasiteettia, ja rengasmekanismien tuotantoa voitaisiin helposti lisätä suuriakin määriä. Tämä perustuu edellä oleviin havaintoihin siitä, että ainoa kiinalainen yhteistyössä toiminut tuottaja pystyisi helposti palauttamaan entiselle tasolle tällä hetkellä supistetun tuotantokapasiteettinsa ja jopa sulkemaan tuotantolaitoksensa Thaimassa ja palauttamaan tuotannon Kiinaan. Lisäksi muilla yhteistyöstä kieltäytyneillä kiinalaisilla tuottajilla on merkittävää käyttämätöntä kapasiteettia tai ne voivat palauttaa helposti tällaisen kapasiteetin entiselle tasolle, kun otetaan huomioon rengasmekanismien tuottamiseen tarvittavien laitteiden lyhyt mukautusaika ja yleinen monikäyttöisyys.

               (78)

               Tutkimuksessa vahvistettiin, että kiinalaisten rengasmekanismien lisätuotanto mitä todennäköisimmin vietäisiin suuressa määrin EU:hun, jos toimenpiteet kumotaan. Tämä perustuu siihen, että EU:n markkinat ovat edelleen merkittävät kooltaan ja perinteisesti tärkeät markkinat kiinalaisille viejille, jotka taatusti pyrkivät saamaan takaisin menetetyn markkinaosuutensa. EU:n markkinoiden houkuttelevuutta kiinalaisten viejien kannalta osoittivat selvästi myös monet pyrkimykset välttää voimassa olevia polkumyyntitoimenpiteitä. Toimenpiteitä absorboitiin, niitä kierrettiin kolmansien maiden kautta ja tuotteita jopa muutettiin hieman.

               (79)

               Lopuksi vielä vahvistettiin, että rengasmekanismien lisääntyvällä tuonnilla EU:hun olisi vakavia kielteisiä vaikutuksia unionin tuotannonalan tilanteeseen. Kuten edellä todettiin, Kiinasta tuotavien rengasmekanismien määrän odotetaan olevan merkittävä, jos toimenpiteet kumotaan. Tuonti aiheuttaisi lisäksi mitä todennäköisimmin merkittävää hintapainetta EU:n markkinoihin ja näin ollen unionin tuotannonalaan, kuten esitetään analyysissä, joka koskee hintatasoa EU:n ja kolmansien maiden markkinoilla. Eurostatin mukaan Kiinan nykyhinnat alittavat EU:n hinnat noin 10 prosentilla (polkumyyntitullit pois lukien) ja ovat tällä hetkellä paljon korkeammat kuin Kiinan potentiaalisten kilpailijoiden (Intian ja Thaimaan) keskimääräiset hinnat EU:n markkinoilla. Jos toimenpiteet kumotaan ja kiinalaiset tuottajat olisivat tilanteessa, jossa ne pystyisivät viemään kaikentyyppisiä rengasmekanismeja ilman polkumyyntitulleja EU:hun, on erittäin todennäköistä, että ne ainakin tietyssä määrin linjaisivat hintansa kilpailijoidensa hintojen mukaiseksi. Tätä vahvistavat myös Kiinan vientitilastoista saadut kiinalaisten hintojen (alhaiset) tasot kolmansien maiden markkinoilla. Jos EU:n markkinoilla ei ole voimassa toimenpiteitä, niistä tulisi näin ollen erittäin houkuttelevat kiinalaisten viejien kannalta.

         2.   Vahingon toistumisen todennäköisyyttä koskevat päätelmät

               (80)

               Edellä esitetyn perusteella on todennäköistä, että Kiinasta peräisin olevien rengasmekanismien tuontiin sovellettavien polkumyyntitoimenpiteiden voimassaolon päättyminen johtaisi EU:hun suuntautuvan kyseisen tuonnin määrän voimakkaaseen kasvuun erittäin alhaisin hinnoin, mikä laskisi yleistä hintatasoa EU:n markkinoilla. On muistettava, että rengasmekanismimarkkinoilla suurin osa tuotteista on erittäin standardoituja, minkä vuoksi hinta on ratkaiseva tekijä.

               (81)

               Kun otetaan huomioon unionin tuotannonalan jo valmiiksi vaikea tilanne, Kiinasta polkumyyntihinnoin tapahtuvan tuonnin voimakas kasvu yhdessä merkittävän hinnan alittavuuden kanssa johtaisi epäilemättä vakaviin seuraamuksiin unionin tuotannonalan kannalta. Tämä aiheuttaisi merkittävää vahinkoa ja mitätöisi tuotannonalan uudelleenjärjestelypyrkimykset.

         G.   UNIONIN ETU

   1.   Johdanto

               (82)

               Tutkimuksessa selvitettiin, oliko olemassa pakottavia syitä, joiden perusteella olisi pääteltävä, että voimassa olevien polkumyyntitoimenpiteiden soveltamisen jatkaminen ei ole unionin edun mukaista. Toimenpiteiden soveltamisen jatkamisen vaikutuksia kaikkiin tämän menettelyn soveltamisalaan kuuluviin osapuoliin sekä toimenpiteiden voimassaolon päättymisen seurauksia tarkasteltiin tästä syystä perusasetuksen 21 artiklan mukaisesti kaiken käytettävissä olevan näytön pohjalta.

               (83)

               Jotta toimenpiteiden mahdollisen voimassa pitämisen vaikutuksia voitaisiin arvioida, kaikille asianomaisille osapuolille annettiin tilaisuus esittää kantansa perusasetuksen 21 artiklan 2 kohdan mukaisesti. Kuten edellä on jo mainittu, vain tutkimuksessa yhteistyössä toimineet unionin tuottajat ja kolme etuyhteydetöntä tuojaa vastasivat kyselyyn. Myös yksi etuyhteydetön tuoja ja yksi käyttäjä toimitti kommentteja vastaamatta kyselylomakkeeseen.

         2.   Unionin tuotannonalan etu

               (84)

               Kun ensimmäinen polkumyyntiä koskeva valitus tehtiin vuonna 1995, unionin tuotannonala koostui kahdesta tuottajasta, jotka olivat Koloman Handler GmbH, itävaltalainen yritys, ja Robert Krause GmbH & Co, saksalainen yritys. Nämä yritykset toimivat EU:n markkinoilla pitkään, mutta niillä oli merkittäviä taloudellisia vaikeuksia, muun muassa vilpillisen kauppatavan mukaisen tuonnin vuoksi.

               (85)

               Niiden taloudellinen tilanne oli niin huono, että niiden molempien oli käynnistettävä konkurssimenettely. Robert Krause GmbH jätti konkurssihakemuksen vuonna 1998, ja sen seuraajayrityksen oli tehtävä sama vuonna 2002, kun taas Koloman Handler todettiin maksukyvyttömäksi vuonna 2001. Molemmat yritykset otti haltuunsa sama yritys, SX Bürowaren Produktions- und Handels GmbH, jonka puolestaan otti haltuunsa Ring Alliance Ringbuchtechnik GmbH, pyynnön esittäjä tässä tarkastelussa.

               (86)

               Toiminta on tämän jälkeen järjestetty uudelleen kilpailukyvyn parantamiseksi koko maailmassa mutta erityisesti pyynnön esittäjän perusmarkkinoilla eli EU:n markkinoilla.

               (87)

               Rengasmekanismien kauppaa pitkään harjoittaneen Bensons-yrityksen, jolla on toimipisteitä Alankomaissa, Singaporessa, Yhdistyneessä kuningaskunnassa ja Yhdysvalloissa, hankkiminen omistukseen osoitti selvästi, että unionin tuotannonala haluaa parantaa markkinoillepääsyään maailmanlaajuisesti ja että se on vakavissaan uudelleenjärjestelypyrkimyksissään.

               (88)

               Pyynnön esittäjän pyrkimykset ovat olleet menestyksekkäitä, ainakin osittain, kuten voidaan nähdä yrityksen taloudellisen tilanteen analyysistä: viime vuosina tuotanto, myyntimäärä ja markkinaosuus samoin kuin työllisyys kasvoivat.

               (89)

               Tuotannonalan pyrkimysten teho tilanteen parantamiseksi on kuitenkin kärsinyt, koska vilpillistä tuontia vastaan tarkoitettujen toimenpiteiden vaikutus on laimentunut absorptio- ja kiertämiskäytäntöjen vuoksi. Tämän seurauksena tuotannonalan tilanne on merkittävästä parannuksesta huolimatta edelleen heikko, kuten taloudellisten indikaattoreiden kehitys osoittaa.

               (90)

               Sen vuoksi tuotannonala on edelleen altis vaikutuksille, joita aiheutuu Kiinasta alhaisin polkumyyntihinnoin tulevan tuonnin kasvamisesta. On ilmiselvää, että jos toimenpiteet kumotaan, tuotannonalalla on jälleen edessään suuria vaikeuksia, jotka saattavat johtaa sen lopulliseen häviämiseen. Unionin tuotannonala osoitti uudelleenjärjestelyjen kautta olevansa elinkelpoinen tuotannonala, joka pystyy edelleen toimittamaan tuotteita merkittävälle osalle EU:n markkinoita, mutta se tarvitsee tehokasta lisäsuojaa polkumyyntituontia vastaan, jotta sen tilanne vakiintuu ja tervehtyy.

               (91)

               Tällä perusteella päätellään, että unionin tuotannonalan edun mukaista on pitää toimenpiteet voimassa vielä viiden vuoden ajan.

         3.   Tuojien edut

               (92)

               Tutkimukseen osallistui neljä etuyhteydetöntä tuojaa, joista vain kolme toimitti vastauksen kyselylomakkeeseen. Ne eivät kuitenkaan tuoneet enää Kiinasta rengasmekanismeja, lukuun ottamatta yhtä, joka toi vain 17- ja 23-renkaisia mekanismeja, joihin sovelletaan vähimmäistuontihintaa. Kaksi tuojista vastusti tutkimusta ja kymmenvuotisia polkumyyntitoimenpiteitä mutta kolmas suhtautui neutraalisti ja totesi, että nykyiset toimenpiteet eivät ole vaikuttaneet siihen.

               (93)

               Tuojat valittivat pääasiassa EU:n markkinoiden rajoitetuista hankintalähteistä, kun otetaan huomioon Kiinasta peräisin olevaan tuontiin kohdistuvien polkumyyntitoimenpiteiden laajuus ja unionin tuotannonalan merkittävä markkinaosuus samoin kun se, että tuotannonala omistaa EU:n markkinoilla rengasmekanismien merkittävän jakelijan, jolla väitetysti on jonkinlainen yksinoikeus Intiasta peräisin oleviin rengasmekanismeihin.

               (94)

               Tältä osin on huomattava, että EU:n markkinoilla on tällä hetkellä eri hankintalähteitä: joko unionin tuotannonala, toinen unionin tuottaja tai muut lähteet kuin Kiina, kuten Thaimaa.

               (95)

               Vaikka on totta, että tämänhetkisten toimenpiteiden taso on melko korkea, on kuitenkin muistettava, että toimenpiteiden tehoa lisättiin, kun tutkimuksessa oli paljastunut, että kiinalaiset viejät absorboivat toimenpiteet. Nykytaso on näin ollen täysin perusteltu.

               (96)

               Sen jälkeen kun toimenpiteet otettiin käyttöön ja niiden tasoa nostettiin, tuonti Kiinasta on pudonnut merkittävästi, ja sen osuus oli vain vähäinen EU:n markkinoilla tarkastelua koskevalla tutkimusajanjaksolla. Tuojat ovat kuitenkin mukautuneet tilanteeseen ja vaihtaneet hankintalähteitä. Vaikka tunnustetaankin, että ilman toimenpiteitä tuojilla olisi laajemmat hankintalähteet, koska ne eivät tällä hetkellä tuo Kiinasta peräisin olevia rengasmekanismeja, toimenpiteiden pitäminen voimassa ei vaikuttaisi kielteisesti niiden taloudelliseen tilanteeseen.

               (97)

               Tällä perusteella päätellään, että nykyisten toimenpiteiden pitäminen voimassa ei vaikuttaisi merkittävästi tuottajiin.

         4.   Käyttäjien edut

               (98)

               Ainoa käyttäjä, joka vastasi kyselylomakkeeseen, puolsi toimenpiteiden jatkamista ja väitti, että EU:ssa tuotetut rengasmekanismit ovat paljon parempilaatuisia kuin Kiinasta tuodut.

               (99)

               Toinen käyttäjä esitti joitakin huomautuksia muttei toimittanut mitään näyttöä niiden tueksi. Tämä näyttäisi osoittavan, että voimassa olevat toimenpiteet eivät ole juurikaan vaikuttaneet käyttäjiin. Niiden tilanne tuskin siis heikkenee, vaikka polkumyyntitoimenpiteet pidettäisiinkin voimassa.

         5.   Alhaisemman jalostusasteen teollisuuden edut

               (100)

               Teräsnauhan ja -langan toimittajien tuotannosta vain vähäinen osuus myydään unionin tuotannonalalle, joten tämän menettelyn tulos ei vaikuta niihin. Yksikään näistä tavarantoimittajista ei ilmoittautunut asianomaiseksi osapuoleksi.

         6.   Kilpailua ja kauppaa vääristävät vaikutukset

               (101)

               Toimenpiteiden voimassaolon mahdollisen päättymisen vaikutuksista kilpailutilanteeseen EU:ssa on todettava, että maailmassa on vain vähän rengasmekanismien tuottajia ja että ne ovat pääosin kiinalaisia tai kiinalaisten vientiä harjoittavien tuottajien määräysvallassa. Näin ollen niiden harvojen jäljellä olevien tuottajien, jotka eivät ole kiinalaisten yritysten määräysvallassa, toiminnan lakkaaminen vaikuttaisi kielteisesti kilpailutilanteeseen EU:ssa.

         7.   Unionin etua koskevat päätelmät

               (102)

               Edellä mainitut tekijät ja näkökohdat huomioon ottaen päätellään, ettei ole olemassa pakottavia syitä, jotka estäisivät voimassa olevien polkumyyntitoimenpiteiden voimassa pitämisen.

         H.   LOPULLISISTA PÄÄTELMISTÄ ILMOITTAMINEN JA POLKUMYYNTITOIMENPITEET

               (103)

               Kaikille osapuolille ilmoitettiin olennaisista tosiasioista ja huomioista, joiden perusteella aiottiin suositella, että voimassa olevia toimenpiteitä jatketaan. Lisäksi asetettiin määräaika, jonka kuluessa osapuolilla oli mahdollisuus esittää huomautuksia ja vaatimuksia ilmoitettujen tietojen johdosta. Asiaankuuluvat toimitetut huomautukset analysoitiin, mutta ne eivät muuttaneet olennaisia tosiasioita ja huomioita, joiden perusteella nykyiset polkumyyntitoimenpiteet päätettiin pitää voimassa.

               (104)

               Edellä esitetystä seuraa, että perusasetuksen 11 artiklan 2 kohdan mukaisesti Kiinasta peräisin olevien tiettyjen rengasmekanismien tuonnissa asetuksella (EY) N:o 2074/2004 käyttöön otettuja polkumyyntitoimenpiteitä olisi jatkettava,

         ON HYVÄKSYNYT TÄMÄN ASETUKSEN:
   1 artikla
   1.   Otetaan käyttöön lopullinen polkumyyntitulli tiettyjen Kiinan kansantasavallasta peräisin olevien, tällä hetkellä CN-koodiin ex 8305 10 00 luokiteltavien rengaskirjamekanismien tuonnissa.
   2.   Tätä artiklaa sovelletaan rengaskirjamekanismeihin, jotka koostuvat kahdesta teräslevystä tai -langasta, joihin on kiinnitetty ainakin neljä teräslangasta tehtyä puolirengasta ja joita pitää yhdessä teräskuori. Ne voidaan avata joko vetämällä puolirenkaista tai rengaskirjamekanismiin kiinnitetyn pienen teräksisen laukaisumekanismin avulla.
   3.   Vapaasti unionin rajalla tullaamattomana -nettohintaan sovellettava lopullinen polkumyyntitulli on seuraava:

               a)

               17- ja 23-renkaisten mekanismien osalta (Taric-koodit 8305100021, 8305100023, 8305100029 ja 8305100035) tullin määrä on sama kuin vähimmäistuontihinnan (325 euroa 1 000 kappaleelta) ja vapaasti unionin rajalla tullaamattomana -nettohinnan erotus;

               b)

               muiden kuin 17- ja 23-renkaisten mekanismien osalta (Taric-koodit 8305100011, 8305100013, 8305100019 ja 8305100034) tullin määrä on seuraava:

                           Tulli

                           Taric-lisäkoodi

                           Kiinan kansantasavalta:

                                       —

                                       World Wide Stationery Mfg, Hongkong, Kiinan kansantasavalta

                           51,2 %

                           8934

                                       —

                                       kaikki muut yritykset

                           78,8 %

                           8900

         2 artikla
   1.   Otetaan käyttöön lopullinen polkumyyntitulli tuotaessa tiettyjä tällä hetkellä CN-koodiin ex 8305 10 00 luokiteltavia rengaskirjamekanismeja, jotka on lähetetty Vietnamista, riippumatta siitä, onko tuotteiden ilmoitettu olevan peräisin Vietnamista (Taric-koodit 8305100011 ja 8305100021).
   2.   Otetaan käyttöön lopullinen polkumyyntitulli tuotaessa tiettyjä tällä hetkellä CN-koodiin ex 8305 10 00 luokiteltavia rengaskirjamekanismeja, jotka on lähetetty Laosin demokraattisesta kansantasavallasta, riippumatta siitä, onko tuotteiden ilmoitettu olevan peräisin Laosin demokraattisesta kansantasavallasta (Taric-koodit 8305100013 ja 8305100023).
   3.   Tätä artiklaa sovelletaan rengaskirjamekanismeihin, jotka koostuvat kahdesta suorakaiteen muotoisesta teräslevystä tai -langasta, joihin on kiinnitetty ainakin neljä teräslangasta tehtyä puolirengasta ja joita pitää yhdessä teräskuori. Ne voidaan avata joko vetämällä puolirenkaista tai rengaskirjamekanismiin kiinnitetyn pienen teräksisen laukaisumekanismin avulla.
   4.   Vapaasti unionin rajalla tullaamattomana -nettohintaan sovellettava lopullinen polkumyyntitulli on seuraava:

               a)

               17- ja 23-renkaisten mekanismien osalta (Taric-koodit 8305100021 ja 8305100023) tullin määrä on sama kuin vähimmäistuontihinnan (325 euroa 1 000 kappaleelta) ja vapaasti unionin rajalla tullaamattomana -nettohinnan erotus;

               b)

               muiden kuin 17- ja 23-renkaisten mekanismien (Taric-koodit 8305100011 ja 8305100013) osalta tullin määrä on 78,8 prosenttia.

         3 artikla
   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä asetus julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä helmikuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 343, 22.12.2009, s. 51.

      (2)  EYVL L 56, 6.3.1996, s. 1.

      (3)  EYVL L 22, 24.1.1997, s. 1.

      (4)  EYVL L 250, 5.10.2000, s. 1.

      (5)  EYVL C 21, 24.1.2002, s. 25.

      (6)  EUVL L 359, 4.12.2004, s. 11.

      (7)  EUVL L 232, 1.7.2004, s. 1.

      (8)  EUVL L 7, 12.1.2006, s. 1.

      (9)  EUVL L 221, 19.8.2008, s. 1.

      (10)  EUVL C 146, 12.6.2008, s. 33.

      (11)  EUVL C 310, 5.12.2008, s. 15.

      (12)  Luvut annetaan vaihteluvälillä ainoan valituksen tekijän tietojen luottamuksellisuuden säilyttämiseksi.

      (13)  Tiedot esitetään indeksilukuina (1998 = 100) tai vaihteluvälinä aina kun se on tarpeen tietojen luottamuksellisuuden säilyttämiseksi.


title: Komission täytäntöönpanoasetus (EU) 2016/1254, annettu 29 päivänä heinäkuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               30.7.2016

               FI

               Euroopan unionin virallinen lehti

               L 205/17

         KOMISSION TÄYTÄNTÖÖNPANOASETUS (EU) 2016/1254,
   annettu 29 päivänä heinäkuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  157,7

                  ZZ

                  157,7

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  140,0

                  ZZ

                  140,0

                  0805 50 10

                  AR

                  198,4

                  CL

                  206,2

                  MA

                  157,0

                  TR

                  153,3

                  UY

                  148,8

                  ZA

                  177,4

                  ZZ

                  173,5

                  0806 10 10

                  BR

                  269,1

                  EG

                  213,1

                  MA

                  186,9

                  MX

                  378,3

                  US

                  233,8

                  ZZ

                  256,2

                  0808 10 80

                  AR

                  176,8

                  BR

                  111,3

                  CL

                  125,1

                  CN

                  74,5

                  NZ

                  137,8

                  US

                  165,0

                  UY

                  99,9

                  ZA

                  106,2

                  ZZ

                  124,6

                  0808 30 90

                  AR

                  202,6

                  CL

                  127,1

                  TR

                  172,9

                  ZA

                  114,2

                  ZZ

                  154,2

                  0809 10 00

                  TR

                  196,6

                  ZZ

                  196,6

                  0809 29 00

                  TR

                  252,5

                  US

                  485,5

                  ZA

                  271,2

                  ZZ

                  336,4

                  0809 30 10 , 0809 30 90

                  TR

                  166,5

                  ZZ

                  166,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 904/2013, annettu 19 päivänä syyskuuta 2013 , asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan sekä muna-albumiinin edustavien hintojen osalta

text:
               20.9.2013

               FI

               Euroopan unionin virallinen lehti

               L 250/38

         KOMISSION TÄYTÄNTÖÖNPANOASETUS (EU) N:o 904/2013,
   annettu 19 päivänä syyskuuta 2013,
   asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan sekä muna-albumiinin edustavien hintojen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan yhdessä sen 4 artiklan kanssa,
   ottaa huomioon muna-albumiinin ja maitoalbumiinin yhteisestä kauppajärjestelmästä 7 päivänä heinäkuuta 2009 annetun neuvoston asetuksen (EY) N:o 614/2009 (2) ja erityisesti sen 3 artiklan 4 kohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen vahvistamisen perustana olevien tietojen säännöllisen tarkastuksen perusteella on välttämätöntä muuttaa eräiden tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteenä olevalla tekstillä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä syyskuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 181, 14.7.2009, s. 8.

      (3)  EYVL L 145, 29.6.1995, s. 47.

      LIITE

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklan 3 kohdassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kanaa, paloittelemattomana, kynittynä ja puhdistettuna (ns. 70-prosenttista kanaa), tai muussa muodossa, jäädytetty

                        134,0

                        0

                        AR

                        0207 12 90

                        Kanaa, paloittelemattomana, kynittynä ja puhdistettuna (ns. 65-prosenttista kanaa), tai muussa muodossa, jäädytetty

                        146,6

                        0

                        AR

                        158,9

                        0

                        BR

                        0207 14 10

                        Luuttomat palat, kukkoa tai kanaa, jäädytetyt

                        296,3

                        1

                        AR

                        244,5

                        17

                        BR

                        312,3

                        0

                        CL

                        252,2

                        14

                        TH

                        0207 27 10

                        Kalkkunaa, paloiteltu, luuton, jäädytetty

                        317,7

                        0

                        BR

                        274,9

                        7

                        CL

                        0408 91 80

                        Kuorettomat linnunmunat, kuivatut

                        560,6

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        277,6

                        3

                        BR

                        330,5

                        0

                        CL

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ’ZZ’ tarkoittaa ’muuta alkuperää’.”


title: Komission täytäntöönpanoasetus (EU) N:o 716/2012, annettu 30 päivänä heinäkuuta 2012 , tiettyjen tavaroiden luokittelusta yhdistettyyn nimikkeistöön

text:
               7.8.2012

               FI

               Euroopan unionin virallinen lehti

               L 210/6

         KOMISSION TÄYTÄNTÖÖNPANOASETUS (EU) N:o 716/2012,
   annettu 30 päivänä heinäkuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tullikoodeksikomitea ei ole antanut lausuntoaan puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2012.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                              1.

                              Vähittäismyyntiä varten 120 kapselin erissä muoviseen kierrekorkilla varustettuun astiaan pakattu vähälaktoosinen ternimaitojauhe gelatiinikapseleina, jonka koostumus painoprosentteina ilmaistuna on seuraava:

                                          —

                                          maitorasva

                                          4,9

                                          —

                                          maitoproteiini

                                          56,0

                                          —

                                          laktoosi

                                          0,2

                                    Etiketissä mainittu suositeltava päiväannos on kaksi kapselia kahdesti päivässä.
                              Etiketin mukaan tuote on tarkoitettu ihmisravinnoksi.

                  1901 90 99

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan ja 6 yleisen tulkintasäännön sekä CN-koodien 1901, 1901 90 ja 1901 90 99 nimiketekstien mukaisesti.
                  Jauheen pakkaustapa gelatiinikapseleihin määrittelee tuotteen käytön ja erityisluonteen elintarvikevalmisteena. Näin ollen tuotetta ei voida luokitella nimikkeeseen 0404 (katso myös harmonoidun järjestelmän selitykset, 4 ryhmä, yleisohjeet, kohta I, kolmas kappale, a alakohta).
                  Tuotetta ei voida luokitella nimikkeen 2106 elintarvikevalmisteeksi, koska se kuvataan tarkemmin nimikkeen 1901 nimiketekstissä nimikkeiden 0401–0404 tuotteista tehdyksi elintarvikevalmisteeksi (katso myös harmonoidun järjestelmän selitykset, nimike 2106, 1 kohta, toinen kappale). Koska tuotetta ei ole tarkoitettu 30 ryhmän mukaiseen terapeuttiseen tai ennalta ehkäisevään käyttöön, sitä ei voida luokitella nimikkeeseen 3001.
                  Tuotteen ominaisuudet huomioon ottaen se on siis luokiteltava nimikkeeseen 1901 nimikkeiden 0401–0404 tuotteista tehdyksi elintarvikevalmisteeksi (katso myös harmonoidun järjestelmän selitykset, 19 ryhmä, yleisohjeet, ensimmäinen kappale).

                              2.

                              Hydroksipropyyliselluloosakapseleina oleva ternimaitojauhe, joka on pakattu vähittäismyyntiä varten värikkäästi kuvioituihin pahvisiin taiterasioihin. Kussakin rasiassa on kolmesta kuuteen kuplapakkausta, jotka sisältävät 20 kapselia. Tuotteen koostumus painoprosentteina ilmaistuna on seuraava.

                                          —

                                          maitorasva

                                          6,9

                                          —

                                          maitoproteiini

                                          35,7

                                    Lisäksi tuote sisältää laktoosia.
                              Pakkauksessa mainittu suositeltava päiväannos on 1–2 kapselia kolmesti päivässä.
                              Etiketin mukaan tuote on tarkoitettu ihmisravinnoksi.

                  1901 90 99

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan ja 6 yleisen tulkintasäännön sekä CN-koodien 1901, 1901 90 ja 1901 90 99 nimiketekstien mukaisesti.
                  Jauheen pakkaustapa hydroksipropyyliselluloosakapseleihin määrittelee tuotteen käytön ja erityisluonteen elintarvikevalmisteena. Näin ollen tuotetta ei voida luokitella nimikkeeseen 0404 (katso myös harmonoidun järjestelmän selitykset, 4 ryhmä, yleisohjeet, kohta I, kolmas kappale, a alakohta).
                  Tuotetta ei voida luokitella nimikkeen 2106 elintarvikevalmisteeksi, koska se kuvataan tarkemmin nimikkeen 1901 nimiketekstissä nimikkeiden 0401–0404 tuotteista tehdyksi elintarvikevalmisteeksi (katso myös harmonoidun järjestelmän selitykset, nimike 2106, 1 kohta, toinen kappale). Koska tuotetta ei ole tarkoitettu 30 ryhmän mukaiseen terapeuttiseen tai ennalta ehkäisevään käyttöön, sitä ei voida luokitella nimikkeeseen 3001.
                  Tuotteen ominaisuudet huomioon ottaen se on siis luokiteltava nimikkeeseen 1901 nimikkeiden 0401–0404 tuotteista tehdyksi elintarvikevalmisteeksi (katso myös harmonoidun järjestelmän selitykset, 19 ryhmä, yleisohjeet, ensimmäinen kappale).


title: Komission täytäntöönpanoasetus (EU) N:o 1109/2013, annettu 5 päivänä marraskuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Melone Mantovano (SMM)]

text:
               8.11.2013

               FI

               Euroopan unionin virallinen lehti

               L 298/21

         KOMISSION TÄYTÄNTÖÖNPANOASETUS (EU) N:o 1109/2013,
   annettu 5 päivänä marraskuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Melone Mantovano (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Italian hakemus nimityksen ”Melone Mantovano” rekisteröimiseksi julkaistiin Euroopan unionin virallisessa lehdessä asetuksen (EU) N:o 1151/2012 50 artiklan 2 kohdan a alakohdan mukaisesti (2).

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 132, 9.5.2013, s. 17.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6.   Hedelmät, vihannekset ja viljat sellaisenaan tai jalostettuina

      ITALIA
      Melone Mantovano (SMM)


title: Komission täytäntöönpanoasetus (EU) N:o 435/2011, annettu 5 päivänä toukokuuta 2011 , Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä annetun asetuksen (EY) N:o 951/2007 muuttamisesta

text:
               6.5.2011

               FI

               Euroopan unionin virallinen lehti

               L 118/1

         KOMISSION TÄYTÄNTÖÖNPANOASETUS (EU) N:o 435/2011,
   annettu 5 päivänä toukokuuta 2011,
   Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä annetun asetuksen (EY) N:o 951/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 (1), ja erityisesti sen 11 artiklan 1 kohdan,
   sekä katsoo seuraavaa:

               (1)

               Komissio on antanut 9 päivänä elokuuta 2007 asetuksen (EY) N:o 951/2007 eurooppalaista naapuruuden ja kumppanuuden välinettä koskevista yleisistä määräyksistä annetun Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä (2).

               (2)

               Koska eurooppalaisen naapuruuden ja kumppanuuden välineen rajat ylittävien yhteistyöohjelmien käynnistyminen on viivästynyt, pidentämällä hankkeiden täytäntöönpanovaihetta yhdellä vuodella mahdollistettaisiin ohjelmien toteuttaminen työohjelmien mukaisesti sekä laajamittaisten hankkeiden täytäntöönpanon loppuunsaattaminen.

               (3)

               Sen vuoksi asetusta (EY) N:o 951/2007 olisi muutettava.

               (4)

               Tässä asetuksessa säädetyt toimenpiteet ovat asetuksella (EY) N:o 1638/2006 perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 951/2007 43 artiklan 2 kohdan b alakohta seuraavasti:

               ”b)

               yhteisestä toimintaohjelmasta rahoitettavien hankkeiden täytäntöönpanovaihe, joka alkaa samaan aikaan kuin ohjelman täytäntöönpano ja päättyy viimeistään 31 päivänä joulukuuta 2015. Ohjelmasta rahoitettavien hankkeiden toimet on päätettävä viimeistään edellä mainittuna päivänä;”.

         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä toukokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 310, 9.11.2006, s. 1.

      (2)  EUVL L 210, 10.8.2007, s. 10.


title: Komission täytäntöönpanoasetus (EU) N:o 425/2014, annettu 22 päivänä huhtikuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Tørrfisk fra Lofoten (SMM))

text:
               26.4.2014

               FI

               Euroopan unionin virallinen lehti

               L 125/53

         KOMISSION TÄYTÄNTÖÖNPANOASETUS (EU) N:o 425/2014,
   annettu 22 päivänä huhtikuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Tørrfisk fra Lofoten (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Norjalaisen tuottajaryhmän ”Tørrfisk fra Lofoten AS” hakemus nimityksen ”Tørrfisk fra Lofoten” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Tørrfisk fra Lofoten” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä huhtikuuta 2014.

            Komission puolesta,

            puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 361, 11.12.2013, s. 10.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet

         Luokka 1.7 Tuoreet kalat, nilviäiset ja äyriäiset sekä niistä valmistetut tuotteet

      NORJA
      Tørrfisk fra Lofoten (SMM)


title: Komission täytäntöönpanoasetus (EU) 2016/1356, annettu 9 päivänä elokuuta 2016, lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamista sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä annetun täytäntöönpanoasetuksen (EU) N:o 1105/2010, sellaisena kuin se on muutettuna täytäntöönpanoasetuksella (EU) N:o 907/2011, muuttamisesta

text:
               10.8.2016

               FI

               Euroopan unionin virallinen lehti

               L 215/20

         KOMISSION TÄYTÄNTÖÖNPANOASETUS (EU) 2016/1356,
   annettu 9 päivänä elokuuta 2016,
   lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamista sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä annetun täytäntöönpanoasetuksen (EU) N:o 1105/2010, sellaisena kuin se on muutettuna täytäntöönpanoasetuksella (EU) N:o 907/2011, muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’,
   ottaa huomioon lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä 29 päivänä marraskuuta 2010 annetun neuvoston täytäntöönpanoasetuksen (EU) N:o 1105/2010 (2), ja erityisesti sen 4 artiklan,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti täytäntöönpanoasetuksella (EU) N:o 1105/2010 käyttöön lopullisen polkumyyntitullin tuotaessa Kiinan kansantasavallasta, jäljempänä ’Kiina’, peräisin olevaa erikoislujaa polyesterilankaa (muu kuin ompelulanka), ei kuitenkaan vähittäismyyntimuodoissa, myös pienempi kuin 67 desitexin monofilamenttilanka, joka kuuluu tällä hetkellä CN-koodiin 5402 20 00, jäljempänä ’tarkasteltavana oleva tuote’.

               (2)

               Koska polkumyyntitullin käyttöönottoon Kiinassa johtaneessa tutkimuksessa, jäljempänä ’alkuperäinen tutkimus’, oli mukana lukuisia yhteistyössä toimineita vientiä harjoittavia tuottajia, kiinalaisista vientiä harjoittavista tuottajista valittiin otos ja otokseen kuuluneille yrityksille vahvistettiin yksilöllinen tulli, jonka määrä vaihteli 0 prosentista 5,5 prosenttiin, kun taas muiden yhteistyössä toimineiden mutta otokseen kuulumattomien yritysten osalta otettiin käyttöön 5,3 prosentin tulli. Täytäntöönpanoasetuksen (EU) N:o 1105/2010 liitteessä on luettelo näistä yrityksistä. Kyseistä liitettä muutettiin myöhemmin komission täytäntöönpanoasetuksella (EU) N:o 907/2011 (3). Kahdelle otokseen kuulumattomalle yhteistyössä toimineelle yritykselle oli myönnetty yksilölliset tarkastelut perusasetuksen 17 artiklan 3 kohdan mukaisesti. Niille vahvistettiin 0 prosentin ja 9,8 prosentin suuruiset tullit. Kaikille muille kiinalaisille yrityksille määrättiin 9,8 prosentin tulli.

               (3)

               Täytäntöönpanoasetuksen (EU) N:o 1105/2010 4 artiklan mukaan on mahdollista myöntää niille uusille kiinalaisille vientiä harjoittaville tuottajille, jotka toimittavat komissiolle riittävän näytön siitä, että ne täyttävät kyseisessä artiklassa säädetyt edellytykset, 5,3 prosentin tulli, jota sovelletaan yhteistyössä toimineisiin mutta otokseen kuulumattomiin yrityksiin. Kriteerit ovat seuraavat:

                           —

                           yritys ei vienyt tarkasteltavana olevaa tuotetta unioniin alkuperäisen tutkimusajanjakson aikana (1 päivän heinäkuuta 2008 ja 30 päivän kesäkuuta 2009 välisenä aikana);

                           —

                           yritys ei ole etuyhteydessä yhteenkään kiinalaiseen viejään tai tuottajaan, johon sovelletaan täytäntöönpanoasetuksella (EU) N:o 1105/2010 käyttöön otettuja polkumyyntitoimenpiteitä;

                           —

                           yritys on tosiasiallisesti vienyt tarkasteltavana olevaa tuotetta unioniin toimenpiteiden perustana olevan alkuperäisen tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi unioniin.

         B.   UUDEN VIENTIÄ HARJOITTAVAN TUOTTAJAN PYYNTÖ

               (4)

               Kiinalainen yritys Zhejiang Kingsway High-Tech Fiber Co. Ltd, jäljempänä ’hakija’ pyysi, että sille myönnettäisiin tulli, jota sovelletaan otokseen kuulumattomiin yhteistyössä toimineisiin yrityksiin, jäljempänä ’uuden vientiä harjoittavan tuottajan kohtelu’.

               (5)

               Tutkittiin, täyttääkö hakija uuden vientiä harjoittavan tuottajan kohtelun myöntämisedellytykset, joista säädetään täytäntöönpanoasetuksen (EU) N:o 1105/2010 4 artiklassa.

               (6)

               Hakijalle lähetettiin kyselylomake, jossa sitä pyydettiin toimittamaan näyttö siitä, että se täyttää kaikki edellä mainitussa täytäntöönpanoasetuksen (EU) N:o 1105/2010 4 artiklassa esitetyt edellytykset.

               (7)

               Komissio hankki ja tarkasti kaikki tiedot, jotka se katsoi tarpeelliseksi sen määrittämiseksi, täyttääkö hakija uuden vientiä harjoittavan tuottajan kohtelun kolme myöntämisedellytystä. Hakijan tiloihin Hainingissa, Kiinassa, tehtiin tarkastuskäynti.

               (8)

               Hakija on esittänyt riittävän näytön siitä, että se täyttää täytäntöönpanoasetuksen (EU) N:o 1105/2010 4 artiklassa mainitut kolme edellytystä. Hakija pystyi tosiasiallisesti osoittamaan, että

                           i)

                           se perustettiin vuonna 2013 ja että tarkasteltavana olevan tuotteen tuotanto alkoi vuoden 2014 lopussa eli tutkimusajanjakson jälkeen;

                           ii)

                           se ei ole etuyhteydessä yhteenkään kiinalaiseen viejään tai tuottajaan, johon sovelletaan täytäntöönpanoasetuksella (EU) N:o 1105/2010 käyttöön otettuja polkumyyntitoimenpiteitä; ja

                           iii)

                           se aloitti tarkasteltavana olevan tuotteen viennin unioniin helmikuusta 2015 alkaen.

               (9)

               Sen vuoksi hakijalle olisi täytäntöönpanoasetuksen (EU) N:o 1105/2010 4 artiklan mukaisesti vahvistettava tulli, jota sovelletaan otokseen kuulumattomiin yhteistyössä toimineisiin yrityksiin (eli 5,3 %), ja se olisi lisättävä otokseen kuulumattomien yhteistyössä toimineiden kiinalaisten vientiä harjoittavien tuottajien luetteloon.

               (10)

               Komissio ilmoitti hakijalle ja unionin tuotannonalalle edellä esitetyistä päätelmistä ja antoi niille tilaisuuden esittää huomautuksia. Huomautuksia ei esitetty.

               (11)

               Tämä asetus on perusasetuksen 15 artiklan 1 kohdalla perustetun komitean lausunnon mukainen,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 907/2011, jolla muutetaan täytäntöönpanoasetusta (EU) N:o 1105/2010, 1 artiklassa mainittu liite seuraavasti:

         ”LIITE

            YHTEISTYÖSSÄ TOIMINEET MUTTA OTOKSEN ULKOPUOLISET KIINALAISET VIENTIÄ HARJOITTAVAT TUOTTAJAT

            Taric-lisäkoodi A977

                     Yrityksen nimi

                     Kaupunki

                     Heilongjiang Longdi Co., Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haiu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi

                     Zhejiang Kingsway High-Tech Fiber Co. Ltd.

                     Haining City”

   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä elokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  EUVL L 315, 1.12.2010, s. 1

      (3)  Neuvoston täytäntöönpanoasetus (EU) N:o 907/2011, annettu 6 päivänä syyskuuta 2011, lopullisen polkumyyntitullin käyttöönotosta Kiinan kansantasavallasta peräisin olevan erikoislujan polyesterilangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä Korean tasavallasta ja Taiwanista peräisin olevan erikoislujan polyesterilangan tuontia koskevan menettelyn päättämisestä annetun täytäntöönpanoasetuksen (EU) N:o 1105/2010 muuttamisesta (EUVL L 232, 9.9.2011, s. 29).